TransData

TransData (celým názvom TransData s.r.o.) založená v roku 1998, je systémový integrátor, ktorý poskytuje riešenia v oblasti hardvéru a softvéru pre riadenie verejnej dopravy a pre vybavovanie cestujúcich. Spoločnosť má sídlo v Žiline a je držiteľom certifikácie podľa noriem ISO 9001 a ISO 27001. Hlavná oblasť činnosti je zameraná na štyri odvetvia: doprava, školstvo, platforma UBIAN a Smart city.

Dodávateľ produktov a služieb súvisiacich s informačnými a tarifnými platobnými systémami v segmente verejnej osobnej dopravy na báze bezkontaktných čipových kariet, hardvérových a softvérových riešení pre dopravu a s tým súvisiacu analýzu dát. S počtom 2,5 milióna vydaných bezkontaktných čipových kariet je lídrom v strednej Európe.

 Systémy TransOffice a TransFleet 
Tieto systémy sú určené pre plánovanie dopravy. Umožňujú plánovanie práce vodičov s priradením konkrétnych vozidiel. Princípom systému TransFleet je kontrola dopravných procesov v reálnom čase. Ide o prepájanie systémov plánovania verejnej dopravy, sledovania polohy a prevádzky vozidiel a počítanie počtu a pohybu cestujúcich. Dopravca tak má prehľad o aktuálnom aj dlhodobom stave dopravy. Nástroj umožňuje vďaka rozsiahlym dátam získať prehľady o prevádzkových nákladoch, spokojnosti a množstve prepravovaných cestujúcich, o efektivite riadenia dopravy.

 Identifikačné systémy v školstve 
Spoločnosť TransData je dodávateľom preukazov študenta a zamestnanca vo všetkých verejných vysokých školách, vybraných súkromných vysokých školách a stovkách stredných a základných škôl.

Prostredníctvom preukazu žiaka / študenta je možné elektronickým spôsobom preukázať právny status žiaka alebo študenta dennej formy štúdia. V prostredí základných, stredných a vysokých škôl a univerzít slúži na elektronickú identifikáciu žiakov a študentov. Podoba bezkontaktnej čipovej karty, zároveň pre potreby preukázania nároku na zľavnené cestovné, nahrádza papierové potvrdenie školy.

 Riešenia pre cestujúcich v doprave 
Spoločnosť Transdata priniesla pre cestujúcich verejnou dopravou platformu UBIAN. Umožňuje vyhľadať dopravné spojenie, kúpiť cestovný lístok a dostať sa verejnou dopravou tam, kam potrebujú pomocou mobilnej aplikácie. Aplikácia získala ocenenie za najlepšiu mobilnú Android aplikáciu na cestovanie za rok 2020 a 2024. Dostupná je však aj pre operačný systém iOS a je k dispozícií aj v Huawei App Gallery. Ubian e-shop slúži na nákup predplatných časových cestovných lístkov (PCL), dobíjanie kreditu na dopravnú kartu, alebo kúpu dopravnej karty. Pre všetky tieto operácie sa cestujúci zaregistruje prostredníctvom portálu UBIAN alebo mobilnej aplikácie a vytvorí si vlastné konto. Pri kúpe dopravnej karty je postup rovnaký, ako pri jej kúpe na klientskom centre u dopravcu. Pomocou e-shopu UBIAN je okrem kúpy novej dopravnej karty možné zakúpiť si aj predplatný časový cestovný lístok na svoju aktuálnu kartu, alebo dobiť si na ňu kredit na cestovanie. V tomto prípade je nutné nahrať kartu do svojho konta.

 Virtuálna dopravná karta 
Virtuálna dopravná karta je dopravná karta priamo v mobile, ktorá funguje samostatne bez nutnosti použitia hotovosti alebo plastovej dopravnej karty. Prináša do oblasti verejnej dopravy riešenie, ktoré pre cestujúceho predstavuje rýchly spôsob platby cestovného. Slovensko sa stalo 1. štátom v Európe, ktorý vďaka spoločnostiam Google, NXP a Transdata umožňuje platiť vo verejnej doprave prostredníctvom dopravnej karty v mobile cez Google Pay.

Referencie

Kategória:Podniky na Slovensku
Kategória:Slovenské softwarové firmy